El Foto-Stop de la rotonda de l’IMED entrarà en funcionament el 30 de juny
2025-07-24

Després de més de dos mesos amb senyalització i tres cartells d’advertiment, el nou sistema Foto-Stop instal·lat en la rotonda de l’Hospital IMED de Burjassot entrarà en funcionament, el dilluns 30 de juny.

L’Ajuntament de Burjassot, a través de la Policia Local, ha instal·lat este dispositiu de control de trànsit que, a partir del pròxim dilluns, començarà a vigilar una de les zones més transitades del municipi i concretament el punt crític d’eixa rotonda, captant als conductors i conductores que no respecten la parada obligatòria del senyal de STOP. La zona on està instal·lat el dispositiu està degudament senyalitzada perquè els conductors i conductores sàpien de la seua presència.

Un Foto-Stop és un sistema automatitzat de vigilància del senyal de STOP. Consisteix en una càmera intel·ligent que detecta quan un vehicle no es deté completament davant un senyal de STOP, registrant la infracció en vídeo. Si un cotxe travessa la línia sense parar, el dispositiu captura l’evidència i permet a la Policia Local sancionar a la persona infractora, amb proves. L’objectiu principal d’este Foto-Stop és millorar la seguretat viària en eixe encreuament. Obligant a respectar el senyal, s’eviten xocs i atropellaments en una intersecció conflictiva que, diàriament, compta amb molt de trànsit rodat, al mateix temps que es fomenta una conducció més segura i responsable.

Cal recordar que detindre’s per complet davant el senyal de STOP no és opcional, sinó obligatori. Algunes raons clau per a complir amb esta norma són: